《送男左贬诗（一作送男彦辅左贬）》
唐代·林氏

他日初投杼，勤王在饮冰。有辞期不罚，积毁竟相仍。

谪宦今何在，衔冤犹未胜。天涯分越徼，驿骑速毗陵。

肠断腹非苦，书传写岂能。泪添江水远，心剧海云蒸。

明月珠难识，甘泉赋可称。但将忠报主，何惧点青蝇。

作者简介：生卒年不详。济南(今属山东)人，隰城丞薛元暧妻，玄宗时人。有母仪美德，亲自训导子侄，后皆以文学知名，时人颇称誉之。林氏博涉五经，善属文能诗。所作篇章颇为时人所讽咏。事迹散见新、旧《唐书·薛播传》、《唐诗纪事》卷七八。《全唐诗》存诗1首。